Rupatadine Mylan 10 mg tablety - etabletka
Liek obsahuje liečivo rupatadín, ktoré je antihistaminikum zmierňujúce príznaky alergickej nádchy, ako sú kýchanie, výtok z nosa, svrbenie očí a nosa. Liek sa tiež používa na zmiernenie príznakov spojených so žihľavkou (alergická kožná vyrážka), ako sú svrbenie a vyrážky (ohraničené sčervenenie kože a opuch). Viac na adc.sk Použitie: Dávkovanie a dávkovacie schémy Dospelí a dospievajúci (od veku 12 rokov): 1 tableta 1x denne. Dĺžku liečby určí lekár. Spôsob použitia Liek sa užíva nezávisle od jedla a zapíja dostatočným množstvom vody. Nepiť grapefruitovú šťavu. Upozornenie Užívaniu lieku počas tehotenstva je potrebné sa vyhnúť. Liek sa môže užívať počas dojčenia po zvážení prínosu liečby a potenciálneho rizika pre dojčené dieťa. Liek nie je určený pre deti mladšie ako 12 rokov pre vysoký obsah účinnej látky. Liek sa neodporúča užívať pacientom s poruchou funkcie obličiek alebo pečene pre nedostatok klinických údajov. Liek sa nemá užívať v kombinácii s grapefruitovou šťavou. Liek obsahuje laktózu. Ďaľšie osobitné upozornenia sú uvedené v SPC (časť 4.4)